# แอร์ทรานแซท
แอร์ทรานแซท  เป็นสายการบินสัญชาติแคนาดา โดยให้บริการเที่ยวบินตามกำหนดเวลาและเช่าเหมาลำไปยังจุดต่างๆ ทั่วอเมริกาและยุโรป สายการบินดำเนินการจากฐานหลักสามแห่งที่โตรอนโต, มอนทรีออลและแวนคูเวอร์ แอร์ทรานแซทให้บริการเที่ยวบินไปยังจุดหมายปลายทาง 76 เส้นทางใน 30 ประเทศ ด้วยเครื่องบิน 31 ลำ

แอร์ทรานแซทเป็นสายการบินที่ใหญ่ที่สุดอันดับสามของแคนาดา รองจากแอร์แคนาดาและเวสต์เจ็ต

 ประวัติ 

 ช่วงแรก 
François Legault ได้ก่อตั้งแอร์ทรานแซทร่วมกับพันธมิตรทางธุรกิจในเดือนธันวาคม ปีค.ศ. 1986 ก่อนที่ Legault จะออกจากบริษัทในปีค.ศ. 1997 โดยไม่มีการเตือนล่วงหน้าหลังจากมีข้อพิพาทกับหุ้นส่วนทางธุรกิจ

แอร์ทรานแซตทำการบินครั้งแรกเมื่อวันที่ 14 พฤศจิกายน ค.ศ. 1987 โดยเดินทางจากมอนทรีออลไปยังอะคาปุลโก หกปีต่อมา แอร์ทรานแซทได้เข้าควบคุมฐานซ่อมบำรุงและเครื่องบินของเนชันแอร์ที่เลิกใช้แล้ว ซึ่งเป็นบริษัทในเครือของ ทรานแซท เอ.ที.

 การขยายกิจการ 
thumb|แอร์บัส เอ310-300 ในโทรอนโต (ค.ศ. 2006)
เมื่อวันที่ 13 กุมภาพันธ์ ค.ศ. 2009 บริษัท ทรานแซท เอ.ที. ประกาศความร่วมมือห้าปีกับแคนเจ็ต ตั้งแต่วันที่ 1 พฤษภาคม ทรานแซททัวร์แคนาดาได้เช่าเครื่องบินโบอิง 737 ของแคนเจ็ตมาให้บริการเที่ยวบินจากเมืองต่างๆ ของแคนาดา ไปยังจุดหมายปลายทางต่างๆ ข้อตกลงนี้เข้ามาแทนที่ข้อตกลงกับเวสต์เจ็ต"Transat A.T. Inc. - Transat and CanJet forge 5-year partnership for narrow-body aircraft" . Retrieved 29 July 2015.

เมื่อวันที่ 12 กันยายน ค.ศ. 2013 แอร์ทรานแซทได้ทำข้อตกลงการเช่าตามฤดูกาลกับทรานเซเวียฟรานซ์ ของแอร์ฟรานซ์-เคแอลเอ็ม ซึ่งครอบคลุมการเช่าเครื่องบินโบอิง 737-800 เก้าลำภายในปีค.ศ. 2019

 ปัจจุบัน 
ในเดือนมกราคม ค.ศ. 2020 ฟอบส์ แคนาดาได้จัดอันดับให้แอร์ทรานแซทอยู่ในรายชื่อนายจ้างที่ดีที่สุด โดยอยู่ในอันดับที่แปดในระดับประเทศ

 แผนการผนวกกิจการกับแอร์แคนาดา 
เมื่อวันที่ 16 พฤษภาคม ค.ศ. 2019 ทรานแซท เอ.ที. บริษัทแม่ของแอร์ทรานแซท ประกาศว่าอยู่ในการเจรจาพิเศษที่จะซื้อโดยแอร์แคนาดา โดยต่อมามีการเสนอราคาไว้ที่ 13 ดอลลาร์แคนาดาต่อหุ้น และยังมีอีกบริษัทหนึ่งคือ กรุ๊ปแมตช์ ที่เสนอราคา 14 ดอลลาร์แคนาดา

เมื่อวันที่ 27 มิถุนายน ค.ศ. 2019 คณะกรรมการของทรานแซท เอ.ที. ยอมรับการเสนอราคาเงินสดทั้งหมดของแอร์แคนาดาที่ 520 ล้านดอลลาร์แคนาดา และไม่ได้แสดงความคิดเห็นเกี่ยวกับข้อเสนอ 527.6 ดอลลาร์แคนาดาจากกรุปแมตช์ เนื่องจากการเจรจากับแอร์แคนาดายังคงเป็นเอกสิทธิ์ ข้อตกลงนี้จำเป็นต้องได้รับการอนุมัติจากสองในสามของผู้ถือหุ้น นักลงทุนรายใหญ่บางรายและนักวิเคราะห์ทางการเงินบางรายระบุว่าข้อเสนอดังกล่าวต่ำกว่ามูลค่าที่แท้จริงของบริษัท จำเป็นต้องมีการอนุมัติตามกฎระเบียบและรัฐบาลสำหรับการขายทรานแซท เอ.ที."Transat agrees to Air Canada's $13-a-share takeover offer, despite other bids". CBC News. 27 June 2019. Retrieved 29 June 2019. Shareholders will have to weigh in and regulatory agencies will have a say, as the move would consolidate Canada's airline industry in even fewer hands.

การซื้อกิจการล่าช้าเนื่องจากผลกระทบอย่างต่อเนื่องของการระบาดใหญ่ของโควิด-19 ต่อการบิน โดยราคาหุ้นของ Transat AT ตกลงไปที่ 5.16 ดอลลาร์ภายในเดือนกรกฎาคม 2020[28] การซื้อหุ้นไม่ได้ปิดภายในวันที่ 13 ตุลาคม 2020 เมื่อทั้งสองฝ่ายตกลงที่จะเสนอแก้ไขข้อเสนอมูลค่า 5 ดอลลาร์ต่อหุ้น ทำให้มูลค่ารวมของการซื้อกิจการลดลงเหลือ 180 ล้านดอลลาร์[29]

ในวันที่ 2 เมษายน พ.ศ. 2564 ข้อตกลงดังกล่าวถูกยกเลิกหลังจากไม่ผ่านการรับรองจากคณะกรรมาธิการยุโรป[30]

 การระบาดทั่วของโควิด-19 
เมื่อวันที่ 23 กรกฎาคม ค.ศ. 2020 แอร์ทรานแซทประกาศว่าจะกลับมาให้บริการอีกครั้งหลังจากการหยุดชะงักเนื่องจากการระบาดทั่วของโควิด-19 เป็นเวลา 112 วัน ในเดือนมกราคม ค.ศ. 2021 ขณะที่การแพร่ระบาดยังคงดำเนินต่อไป แอร์ทรานแซทได้ประกาศอีกครั้งว่าจะระงับเที่ยวบินปกติตั้งแต่วันที่ 29 มกราคมถึง 30 เมษายน ค.ศ. 2021 และจะระงับการดำเนินการทั้งหมดตั้งแต่ 14 กุมภาพันธ์ถึง 30 เมษายน ค.ศ. 2021

 กิจการองค์กร 

 สำนักงานใหญ่ 
thumb|210x210px|สำนักงานใหญ่ของแอร์ทรานแซทในมอนทรีออล
แอร์ทรานแซทได้มีสำนักงานใหญ่ในแซงต์-โลรองต์, มอนทรีออล, รัฐเกแบ็ก, ประเทศแคนาดา สำนักงานใหญ่แห่งนี้ได้รับรางวัลสำนักงานใหญ่ที่เป็นมิตรกับสิ่งแวดล้อมที่สุดในอเมริกาเหนือจากนิตยสาร Corporate Responsibility

 จุดหมายปลายทาง 

แอร์ทรานแซทให้บริการเที่ยวบินกว่า 76 จุดหมายปลายทางทั้งในอเมริกาและยุโรป

 ข้อตกลงการบินร่วม 
ณ เดือนธันวาคม ค.ศ. 2023 แอร์ทรานแซทได้ทำข้อตกลงการบินร่วมกับสายการบินดังต่อไปนี้:

 พอร์เตอร์แอร์ไลน์ (กิจการร่วมค้า)
 เวสต์เจ็ต

 ฝูงบิน 
ณ เดือนพฤศจิกายน ค.ศ. 2022 แอร์ทรานแซทมีเครื่องบินประจำการในฝูงบินดังนี้:
+ฝูงบินของแอร์ทรานแซทเครื่องบินประจำการคำสั่งซื้อผู้โดยสารหมายเหตุCYรวมแอร์บัส เอ321-2007—2196198ที่นั่งคลับคาล์สให้บริการเฉพาะเที่ยวบินภายในประเทศ—198198แอร์บัส เอ321 แอลอาร์12712187199ส่งมอบตั้งแต่ปีค.ศ. 2019แอร์บัส เอ321 เอกซ์แอลอาร์—3รอประกาศเริ่มส่งมอบในปีค.ศ. 2025 สั่งซื้อพร้องตัวเลือกเพิ่มเติมแอร์บัส เอ330-20011—12333345320332แอร์บัส เอ330-3001—12334346365375รวม3110
แอร์ทรานแซทยังมีโบอิง 737-800 หนึ่งลำที่ได้จดทะเบียนกับแอร์ทรานแซทไว้ แต่ไม่ได้ระบุในเว็บไซต์ทางการ

แอร์ทรานแซทมีอายุฝูงบินเฉลี่ย 10.5 ปี

 ฝูงบินในอดีต 
แอร์ทรานแซทเคยให้บริการเครื่องบินดังต่อไปนี้:

 แอร์บัส เอ310-300
 แอร์บัส เอ320-200
 โบอิง 727-200
 โบอิง 737-400
 โบอิง 737-700
 โบอิง 757-200
 ล็อคฮีด แอล-1011-1 ไตรสตาร์
 ล็อคฮีด แอล-1011-500 ไตรสตาร์